MiVa Audit s.r.o,
                                                          Auditorská spoločnosť, licencia vydaná Úradom pre dohľad nad výkonom auditu č.439 
		________________________________________________________________________

Správa nezávislého audítora
z auditu účtovnej závierky
Správa  k ďalším požiadavkám zákonov 
a iných právnych predpisov

zostavené ku dňu  31.12.2023

spoločnosti

Mestský futbalový klub, a.s.
Žilinská cesta 21,  034 01  Ružomberok

IČO:  36412970

 

SPRÁVA  NEZÁVISLÉHO  AUDÍTORA

akcionárom, dozornej rade a predstavenstvu
spoločnosti  Mestský futbalový klub , a. s.,  Žilinská cesta 21, 034 01  Ružomberok

I. Správa z auditu účtovnej závierky

Názor

Uskutočnili sme audit účtovnej závierky spoločnosti Mestský futbalový klub, a.s., 034 01  Ružomberok, IČO:36412970 /ďalej len “Spoločnosť“/, ktorá obsahuje súvahu k 31. decembru 2023,  výkaz ziskov a strát za rok končiaci k uvedenému dátumu  a poznámky, ktoré obsahujú súhrn významných účtovných zásad a účtovných metód.

Podľa nášho názoru, priložená účtovná závierka poskytuje pravdivý a verný obraz finančnej situácie Spoločnosti k 31. decembru 2022 a výsledku jej hospodárenia za rok končiaci sa   k uvedenému dátumu podľa zákona č.  431/2002  Z.z. o účtovníctve v znení neskorších predpisov  /ďalej len „zákon o účtovníctve“/.

Základ pre názor

Audit sme vykonali podľa medzinárodných audítorských štandardov /International Standards on Auditing – ISA/. Naša zodpovednosť podľa týchto štandardov je uvedená v odseku  Zodpovednosť audítora za audit účtovnej závierky. Od Spoločnosti sme nezávislí podľa ustanovení zákona č. 423/2015 o štatutárnom audite a o zmene a doplnení zákona č. 431/2002  Z.z. o účtovníctve v znení neskorších predpisov /ďalej len „zákon o štatutárnom audite“/ týkajúcich sa etiky, vrátane Etického kódexu audítora, relevantných pre  audit účtovnej závierky a spĺňame  aj ostatné požiadavky týchto ustanovení týkajúcich sa etiky. Sme presvedčení, že audítorské dôkazy, ktoré sme získali, poskytujú dostatočný a vhodný základ pre náš názor.

Zdôraznenie skutočnosti

Bez vplyvu na náš názor zdôrazňujeme skutočnosť, že spoločnosť Mestský futbalový klub,a.s., Ružomberok za rok, ktorý sa skončil k 31.12.2023 vykázala stratu  vo výške                         -940 695  - EUR, ktorá spôsobila, že vlastné imanie spoločnosti dosiahlo k 31.12.2023 zápornú hodnotu  -122 147,-- EUR.

Zdôrazňujeme  bod 37 poznámok, kde sa uvádza, že: 

37.Následné udalosti- pokračovanie činnosti spoločnosti
Spoločnosť za rok 2023 vykázala mínusový hospodársky výsledok vo výške  -940 695 €.

Na zlepšenie hospodárenia oproti predchádzajúcemu roku mali vplyv najmä:
-	zvýšenie tržieb za predaj hráčov
-	zvýšenie tržieb za marketingové a reklamné práva
-	zníženie osobných nákladov ktoré súviselo najmä so zníženými nákladmi na profesionálnych hráčov

Na základe Notárskej zápisnice  N 126/2023 zo dňa 27.6.2023 zo zasadnutia Valného zhromaždenia spoločnosti Mestského futbalového klubu a.s. Ružomberok , ktoré sa konalo 8.6.2023 bolo akcionármi schválené zvýšenie základného imania nasledovne:
- Mesto Ružomberok – navýšenie vo výške 81 818 € vkladom na účet spoločnosti
- FK INVEST KOŠICE a. s. - navýšenie vo výške  1 878 095 € prevodom z poskytnutých finančných výpomocí-  pôžičiek na účet základného imania.

Pre zabezpečenie plynulého chodu spoločnosti v nasledujúcom období predstavenstvo Mestského futbalového klubu ,a. s. a jeho funkcionári plánujú v priebehu mesiacov apríl až jún 2024 zvolať a uskutočniť riadne valné zhromaždenie akcionárov spoločnosti, na ktorom jeden z programov bude zvýšenie základného imania spoločnosti ako aj zmena Stanov.  Je predpoklad, že navýšenie základného imania v priebehu roka 2024 bude schválené  v takej výške, aby sa vlastné imanie dostalo zo zápornej hodnoty -122 145 € na kladnú.

V priebehu roka 2023 boli poskytované majoritným vlastníkom krátkodobé finančné výpomoci , ktoré spolu aj s poskytnutými pôžičkami v predchádzajúcich rokoch predstavujú ku koncu roka 2023 výšku 2 314 361 €.
Časť týchto finančných výpomocí bude uznesením VZ použitá na zvýšenie základného imania v roku 2024..
Zároveň sa tým znížia záväzky spoločnosti voči majoritnému vlastníkovi. Súčasne spoločnosť očakáva zo strany mesta Ružomberok ako akcionára spoločnosti  adekvátne navýšenie základného imania .

Vzhľadom na uvedené skutočnosti sme presvedčení, že spoločnosť Mestský futbalový klub a.s. Ružomberok bude schopná nepretržite pokračovať vo svojej činnosti

V súvislosti s touto skutočnosťou náš názor nie je modifikovaný

Iná skutočnosť

Spoločnosť nespĺňa veľkostné kritériá pre povinný audit účtovnej závierky a vypracovanie výročnej správy v zmysle Zákona o účtovníctve, ale podľa § 9 ods. 4/ zákona o športe             č. 440/2015 Z. z. v znení neskorších predpisov, športová organizácia, ktorá je prijímateľom verejných prostriedkov je povinná mať účtovnú závierku aj výročnú správu overenú audítorom.

Zodpovednosť štatutárneho orgánu a osôb poverených spravovaním za účtovnú závierku

Štatutárny orgán je zodpovedný za zostavenie tejto účtovnej závierky podľa zákona o účtovníctve a za tie interné kontroly, ktoré považuje za potrebné na zostavenie účtovnej závierky, ktorá neobsahuje významné nesprávnosti, či už v dôsledku podvodu alebo chyby.

Pri zostavovaní účtovnej závierky je štatutárny orgán zodpovedný za zhodnotenie schopnosti Spoločnosti nepretržite pokračovať vo svojej činnosti, za opísanie skutočností týkajúcich sa nepretržitého pokračovania v činnosti, ak je to potrebné, a za použitie predpokladu nepretržitého pokračovania v činnosti v účtovníctve, ibaže by mal v úmysle Spoločnosť zlikvidovať alebo ukončiť jej činnosť, alebo by nemal inú realistickú možnosť než tak urobiť.

Osoby poverené spravovaním sú zodpovedné za dohľad nad procesom finančného výkazníctva spoločnosti.

Zodpovednosť audítora za audit účtovnej závierky

Našou zodpovednosťou je získať primerané uistenie, či účtovná závierka ako celok neobsahuje významné nesprávnosti, či už v dôsledku podvodu alebo chyby a vydať správu audítora, vrátane názoru. Primerané uistenie je uistenie vysokého stupňa, ale nie je zárukou toho, že audit vykonaný podľa medzinárodných audítorských štandardov vždy odhalí významné nesprávnosti, ak také existujú. Nesprávnosti môžu vzniknúť v dôsledku podvodu alebo chyby a za významné sa považujú vtedy, ak by sa dalo odôvodnene očakávať, že jednotlivo alebo v súhrne by mohli ovplyvniť ekonomické rozhodnutia používateľov, uskutočnené na základe tejto účtovnej závierky.

V rámci auditu uskutočneného podľa medzinárodných audítorských štandardov, počas celého auditu uplatňujeme odborný úsudok a zachovávame profesionálny skepticizmus.

Okrem toho:

-	Identifikujeme a posudzujeme riziká významnej nesprávnosti účtovnej závierky, či už v dôsledku podvodu alebo chyby, navrhujeme a uskutočňujeme audítorské postupy reagujúce na tieto riziká a získavame audítorské dôkazy, ktoré sú dostatočné a vhodné na poskytnutie základu pre náš názor. Riziko neodhalenia významnej nesprávnosti v dôsledku podvodu je vyššie ako toto riziko v dôsledku chyby, pretože podvod môže zahŕňať tajnú dohodu, falšovanie, úmyselné vynechanie, nepravdivé vyhlásenie alebo obídenie internej kontroly.
-	Oboznamujeme sa s internými kontrolami relevantnými pre audit, aby sme mohli navrhnúť audítorské postupy vhodné za daných okolností, ale nie za účelom vyjadrenia názoru na efektívnosť interných kontrol Spoločnosti.
-	Hodnotíme vhodnosť použitých účtovných zásad a účtovných metód a primeranosť účtovných odhadov a uvedenie s nimi súvisiacich informácií, uskutočnené štatutárnym orgánom.
-	Robíme závery o tom, či štatutárny orgán vhodne v účtovníctve používa predpoklad 
nepretržitého pokračovania v činnosti a na základe získaných audítorských dôkazov
záver o tom, či existuje významná neistota v súvislosti s udalosťami alebo okolnosťami, ktoré by mohli významne spochybniť schopnosť Spoločnosti nepretržite pokračovať v činnosti. Ak dospejeme k záveru, že významná neistota existuje, sme povinní upozorniť v našej správe audítora na súvisiace informácie uvedené v účtovnej závierke alebo, ak sú tieto informácie nedostatočné, modifikovať náš názor. Naše závery vychádzajú z audítorských dôkazov získaných do dátumu vydania našej správy audítora. Budúce udalosti alebo okolnosti však môžu spôsobiť, že Spoločnosť prestane pokračovať v nepretržitej činnosti.
-	Hodnotíme celkovú prezentáciu, štruktúru a obsah účtovnej závierky vrátane informácií v nej uvedených, ako aj to, či účtovná závierka zachytáva uskutočnené transakcie a udalosti spôsobom, ktorý vedie k ich vernému zobrazeniu.
-	
S osobami poverenými spravovaním komunikujeme okrem iného o plánovanom rozsahu a harmonograme auditu a o významných zisteniach auditu, vrátane všetkých významných nedostatkov internej kontroly, ktoré počas nášho auditu zistíme.

II. Správa k ďalším požiadavkám zákonov a iných právnych predpisov

Správa k informáciám, ktoré sa uvádzajú vo výročnej správe.

Štatutárny orgán je zodpovedný za informácie uvedené vo výročnej správe, zostavenej podľa požiadaviek zákona o účtovníctve. Náš vyššie uvedený názor na účtovnú závierku sa nevzťahuje na iné informácie vo výročnej správe.
V súvislosti s auditom účtovnej závierky je našou zodpovednosťou oboznámenie sa s informáciami uvedenými vo výročnej správe a zváženie, či tieto informácie nie sú vo významnom nesúlade s auditovanou účtovnou závierkou alebo našimi poznatkami, ktoré sme získali počas auditu účtovnej závierky, alebo sa inak zdajú byť významne nesprávne.

Výročnú správu sme ku dňu vydania správy audítora z auditu účtovnej závierky nemali k dispozícii.
Keď získame výročnú správu, zvážime, či výročná správa Spoločnosti obsahuje informácie, ktorých uvedenie vyžaduje zákon o účtovníctve a na základe prác vykonaných počas auditu účtovnej závierky vyjadríme názor, či:
-	Informácie uvedené vo výročnej správe zostavenej za rok 2023 sú v súlade s účtovnou závierkou za daný rok,
-	výročná správa obsahuje informácie podľa zákona o účtovníctve.

Okrem toho uvedieme, či sme zistili významné nesprávnosti vo výročnej správe na základe našich poznatkov o účtovnej jednotke a situácii v nej, ktoré sme získali počas auditu účtovnej závierky.

Ružomberok,   12. marec  2024

MiVa Audit  s.r.o.							      Ing.  Milan Varchola
Myslavská 586/261							 kľúčový štatutárny audítor
 040 16 Košice -                                                                                                   licencia SKAU 698
Mestská časť Myslava
Číslo licencie UDVA 439